Správa zo zahraničnej pracovnej cesty 
v Jeruzaleme (Izraelský štát) v dňoch 24. – 27. 09. 2016 v súvislosti s účasťou na 2. summite globálneho vzdelávacieho priemyslu s názvom „Vzdelávanie pre inovácie a inovácie vo vzdelávaní“  

1.	Účastník ZPC:
Meno a priezvisko: Mgr. Peter Krajňák 
Pracovné zaradenie: štátny tajomník  
Pracovisko: Ministerstvo školstva, vedy, výskumu a športu SR, Stromová 1, 
                                                                                                                       813 30  Bratislava
Znalosť jazykov: rusínsky jazyk;
Ďalší účastníci ZPC: 
1.	Mgr. Martina Stiffelová, riaditeľka odboru bilaterálnej a multilaterálnej spolupráce Sekcie medzinárodnej spolupráce a európskych záležitostí; 
                                   znalosť jazykov: anglický jazyk, francúzsky jazyk, poľský jazyk;
  
2.  Zahraničná pracovná cesta:
Štát: Izraelský štát
Mesto: Jeruzalem   
Vykonaná v dňoch: 24. – 27. 09. 2016
Názov prijímajúcej organizácie: Ministerstvo školstva Izraelského štátu; OECD 
Účel cesty: účasť na 2. summite globálneho vzdelávacieho priemyslu s názvom „Vzdelávanie pre inovácie a inovácie vo vzdelávaní“  
Spôsob financovania: cestovné a pobytové náklady - MŠVVaŠ SR;
			  
3.  Rámcový program pobytu:

Sobota: 24. 9. 2016
19:00 			Odlet z Viedne  

Nedeľa: 25. 9. 2016
3:30			Prílet do Jeruzalema 
5:00			Ubytovanie v hoteli
10:45 – 17:30		Návšteva vzdelávacích inštitúcií v Izraeli a prezentácie s názvom
                                    „Tajomstvá izraelského inovačného systému“.		

Pondelok: 26. 9. 2016
09:30 – 11:00		Registrácia, pracovné raňajky s veľvyslancom SR v Izraeli, 
Petrom Hulényim;
11:00 – 12:00		Otváracie stretnutie:
-	Privítanie ministra školstva Izraelského štátu, Naftaliho Bennetta;
-	Prejav prezidenta Izraelského štátu, Reuvena Rivlina;
-	Prejav Andreasa Schleichera, riaditeľ, Vzdelávanie a zručnosti, OECD;
-	Prejav Martiny Reicherts, generálna riaditeľka, Generálne riaditeľstvo pre vzdelávanie a kultúru, Európska komisia;
-	hlavný moderátor  - Anthony Mackay, výkonný riaditeľ CEO, Centrum pre strategické vzdelávanie (Austrália);
12:00 – 12:55		Príspevok hlavného rečníka – Daphne Kollera, prezidenta 
                       		a spoluzakladateľa „Coursera“ (USA);
13:00 – 14:30		Obed
14:30			Skupinová fotografia
14:35			1.stretnutie: Učiteľ v inovatívnom svete; moderátor: Vicki Phillips,
prezident „Partneri vyučovania“ (USA);
16:00 – 16:30		Prestávka
16:30 – 18:00		2. stretnutie: Vzdelávanie pre podnikanie (start-up-ový národ 
vo vzdelávaní); moderátor: Saul Singer, spoluautor knihy „Start-up-ový
národ“ (Izrael);
20:00 – 23:00		Oficiálna večera v Hoteli Dávid Citadel – príhovory: Naftali Bennett; 
			Andreas Schleicher

Utorok: 27. 9. 2016
09:00 – 10:30		3. stretnutie: Vzdelávacie technológie (Ed – Tech); moderátor: Avi 
			Warshavsky, CEO, MindCET (Izrael); Návšteva ŠT1 v Yad Vashem
(Múzeum holokaustu);
10:30 – 11:00		Prestávka
11:00 – 12:30		4. stretnutie: Technológie vo vzdelávaní ako nástroj pre rozvoj
inovácií; moderátor: Okhwa Lee, profesorka a CEO, SmartEducation
Ltd., (Kórea);
12:30 – 13:00		Záverečné stretnutie: Závery a ďalšie kroky
13:00			Odchod na letisko, odlet do Viedne

4.  Stručný priebeh ZPC:
        V dňoch 25. – 27. septembra 2016 sa štátny tajomník Ministerstva školstva, vedy, výskumu a športu SR Peter Krajňák zúčastnil v Jeruzaleme na 2. summite globálneho vzdelávacieho priemyslu s názvom „Vzdelávanie pre inovácie a inovácie vo vzdelávaní“. Jeho organizátormi boli Organizácia pre hospodársku spoluprácu a rozvoj (OECD) a Ministerstvo školstva Izraelského štátu.  Súčasťou programu bola dňa 25. 9. 2016 návšteva vzdelávacích inštitúcií v Izraeli a prezentácie s názvom „Tajomstvá izraelského inovačného systému“.
     Úvodné stretnutie summitu dňa 26. 9. 2016 otvoril izraelský minister školstva Naftali Bennett, zúčastneným sa prihovoril aj prezident Izraelského štátu, Reuven Rivlin. Kľúčové prejavy predniesli aj zástupcovia Európskej komisie a OECD. Na konferencii sa zišlo celkovo asi 30 čelných predstaviteľov ministerstiev školstva rôznych krajín, vrátane ministrov, štátnych tajomníkov a ďalších odborníkov v oblasti vzdelávacej politiky.
     Summit sa venoval téme začlenenia technologických inovácií do celosvetového vzdelávacieho systému s cieľom zlepšiť prostredie pre výučbu v školách a škôlkach po celom svete. Odborníci v oblasti vzdelávania diskutovali o spoločných globálnych výzvach, ktorým čelí vzdelávanie v 21. storočí - medzi nimi napr. aj o potrebe začlenenia nových a inovatívnych vyučovacích metód a vzdelávacieho prostredia do škôl a tiež potrebe vybavenia žiakov a študentov zručnosťami pre budúce pracovné miesta, z ktorých väčšina ešte neexistuje. Účastníkom summitu boli predstavené izraelské inovácie, s dôrazom na kreativitu v rámci formálneho aj neformálneho vzdelávania.
    V rámci uvedenej zahraničnej pracovnej cesty štátny tajomník Peter Krajňák navštívil aj Múzeum holokaustu v Yad Vashem a tiež uskutočnil pracovné stretnutie s veľvyslancom Slovenskej republiky v Tel Avive, Petrom Hulényim, počas ktorého dohodli ďalšie kroky smerom k prehĺbeniu rozvoja slovensko-izraelskej spolupráce, najmä v oblasti vysokého školstva, vedy, technológií a „start-upov“ – aj vo svetle pripravovanej oficiálnej návštevy prezidenta SR v Izraelskom štáte.
     
5. Odporúčané závery:
1.	Primeraná aplikácia a využitie záverov summitu v podmienkach SR
Termín: rok 2016 - 2017
Zodpovedný: IVP a ďalšie zainteresované organizačné
útvary MŠVVaŠ SR a inštitúcie; 

2.	Prehĺbenie rozvoja slovensko-izraelskej spolupráce v oblasti vysokého školstva, vedy, technológií a „start-upov“. 
			Termín: rok 2016 - 2017
				Zodpovedný: SVT, SMSEZ v spolupráci s vysokými školami
v SR 
3. Spolupráca s Veľvyslanectvom SR v Tel Avive pri príprave návštevy prezidenta SR v Izraelskom štáte v marci 2017, príprava zmluvného dokumentu v oblasti vedy a techniky.  
Termín: marec 2017 
				Zodpovedný: SMSEZ, SVT 

6.   Prehľad prinesenej dokumentácie a miesto jej uloženia
Podklady a závery, týkajúce sa obsahu summitu - nachádzajú sa na SMSEZ a Inštitúte vzdelávacej politiky MŠVVaŠ SR (IVP); 
       
7.   Osobitne vyhodnotený očakávaný prínos ZPC
Podnety na zlepšenie prostredia pre výučbu v školách a škôlkach v SR, identifikácia potreby začlenenia nových a inovatívnych vyučovacích metód a vzdelávacieho prostredia do škôl a tiež potreby vybavenia žiakov a študentov zručnosťami pre budúce pracovné miesta.  
 
8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk.
Súhlasím so zverejnením správy na internete.

Rozdeľovník v rámci MŠVVaŠ SR:
SMSEZ, IVP, SVT, Kancelária ŠT1

Správu vypracoval: Mgr. Martina Stiffelová, R OBMS:

Dátum: 3. októbra 2016
Správu schválil:  

PhDr. Marek Moška, GR SMSEZ:   ..................................................

Mgr. Peter Krajňák, ŠT 1: .................................................................

prof. Ing. Peter Plavčan, CSc., minister ............................................